ערך זה זקוק לעריכה: הסיבה לכך היא: משלב שפה.
גרוויטי פולס (באנגלית: Gravity Falls) היא סדרת טלוויזיה קומית מצוירת המשודרת בערוץ דיסני ובדיסני XD. מאז עלתה לאוויר זכתה הסדרה לביקורות חיוביות רבות ולמדרוג גבוה. ב-2013 דורגה גרוויטי פולס על ידי מגזין TV Guide כאחת מ-60 סדרות האנימציה הגדולות ביותר בכל הזמנים.
מייבל, דיפר (שחקנים ראשיים) דוד סטן, סוס, וונדי (משנים) ביל (הרע) ועוד דמויות צדדיות.
בעונה השנייה פורד.
העונה הראשונה שודרה בערוץ דיסני החל מה-15 ביוני 2012, עד ל-2 באוגוסט 2013. בערוץ דיסני ישראל, עונה זו שודרה החל מה-1 בנובמבר 2012 עד ל-14 במרץ 2014.
העונה השנייה שודרה בערוץ דיסני XD החל מה-4 באוגוסט 2014 (למעט שני פרקים ששודרו קודם בערוץ דיסני, כולל הפרק הראשון ב-1 באוגוסט 2014) ובמקביל גם שודרה בערוץ דיסני. בערוץ דיסני ישראל, העונה משודרת החל מדצמבר 2014.
פרק הסיום של העונה השנייה שודר בארצות הברית ב-15 בפברואר 2016 בדיסני XD וב-19 בפברואר 2016 בערוץ דיסני, ובישראל שודר בערוץ דיסני ישראל ב-31 באוגוסט 2016.
לסדרה יצאו מספר ספרים בעקבותיה לאחר סיומה, כגון: "יומן 3" המהווה את היומן שבסדרה, "המדריך של דיפר ומייבל למסתורין וכיף בלתי פוסק", "דיפר ומייבל וקללת אוצר שודדי הזמן", "גרוויטי פולס האגדות האבודות". ארבעת הספרים הללו תורגמו לעברית.
הגלגל של ביל. התמונה הופיעה לפריים בודד בשיר הפתיחה של כל פרק ובמספר מקומות במהלך הסדרה, אם כי חשיבותו מתגלה רק בפרק האחרון.
הסדרה עוקבת אחר התאומים בני ה-12, דיפר ומייבל פיינס, הנשלחים על ידי הוריהם לחופשת קיץ ב"בקתת המסתורין" - מלכודת התיירים של דוד שלהם, סטאן פיינס, שנמצאת בעיירה נידחת בשם גרוויטי פולס. בתחילת הסדרה דיפר מוצא במקרה יומן מסתורי עם המספר 3 עליו ביער ובו רישומים בנוגע למפלצות והיצורים השונים הנמצאים בעיירה. במהלך החופשה התאומים נקלעים לשלל הרפתקאות מסעירות הכוללות מפלצות ותופעות על-טבעיות. לרוב הרפתקאותיהם נלווים אליהם גם דודם סטאן, וונדי (עובדת בת 15 בבקתת המסתורין שדיפר מאוהב בה) וסוס, עובד נוסף וגדול גוף, שעובד בבקתה מאז היה בן 12. בעונה הראשונה הם יוצאים להרפתקאות, בערך אחת לפרק. בפרק 19 גידעון פיצקי, האויב של סטאן שהיומן השני בבעלותו, מזמן שד משולש בשם ביל צופן (באנגלית: Bill Cipher) כדי שייכנס למוחו של סטאן. מייבל, דיפר וסוס נכנסים גם הם למוח של סטאן ומביסים את ביל שמבטיח שיחזור. בסוף פרק 20 סטאן לוקח לגדעון את היומן השני ולוקח לדיפר את היומן השלישי, ובסצנה האחרונה של הפרק, וגם של העונה, מתברר שלסטאן היה את היומן הראשון והוא רצה את כולם כדי לבנות מכונה במעבדה מסתורית שנמצאת מאחורי מכונת החטיפים.
העונה השנייה עוסקת בהתבגרותם של דיפר ומייבל ובחיפושם אחר מחבר היומנים.
בפרק 11 של עונה 2 סטאן מסיים את בניית המכונה המסתורית ומתחילה ספירה לאחור שבסופה המכונה תפעל. הממשלה מגלים את הדברים הלא חוקיים שסטאן עשה כדי לבנות את המכונה ועוצרים את סטאן. לבסוף סטאן בורח ומגיע אל בקתת המסתורין שם נמצאים דיפר, מייבל וסוס. כאשר המכונה מופעלת יוצא מתוכה אחיו של סטאן, פורד שהוא מחבר היומנים. בעבר הוא חקר את גרוויטי פולס במשך שנים עד שבנה מכונת מעבר בין ממדים (אותה מכונה שסטאן בנה) ונתקע בין ממדים אחרי ריב עם סטאן, שלבסוף אחרי 30 שנה הצליח להחזירו.
מפרק 12 פורד התווסף לסדרה ויצא עם הדמויות הראשיות להרפתקאות. הוא גילה שהפעלת מכונת המעבר בין ממדים פתחה סדק ביקום שמסוגל לשחרר את ביל מממד הסיוטים בו הוא גר ולאפשר לו להשתלט על היקום. פורד הצליח לחסום את הסדק אבל בפרק 17 בעונה 2 מייבל מסרה לביל, שהתחזה לחבריהם, את הסדק. ביל שחרר את הסדק ואחרי זה התחיל פרק מיוחד בן שלושה חלקים בשם המוזרמגדון. בחלק הראשון ביל קיבל צורה אמיתית וחזקה במיוחד והביא את כל חבריו המפלצות אל גרוויטי פולס והביא אליה את האבדון. הוא כלא את מייבל בתוך בועה. במהלך הפרק ביל הופך את רוב תושבי גרוויטי פולס לאבן וגם את פורד. דיפר מוצא את וונדי וסוס וביחד הם הולכים לשחרר את מייבל. בכל החלק השני דיפר, וונדי וסוס נמצאים בבועה של מייבל, שמסתבר שהיא צבעונית ושמחה מאד ובגלל זה קשה לשכנע את מייבל לצאת. בסוף הם מצליחים ואז כולם יוצאים מהבועה. בחלק השלישי הם מגלים שסטאן ועוד הרבה דמויות מפרקים קודמים מסתתרים בבקתת המסתורין שיש עליה כישוף שמונע ממוזריות להיכנס. הם יוצרים מהבקתה רובוט ענקי שמחסל את כל חבריו של ביל. בינתיים ביל מגלה שהוא וחבריו לא יכולים לעזוב את גרוויטי פולס בגלל חוק משיכת המוזריות. הוא משחרר את פורד כדי שינטרל בשבילו את חוק משיכת המוזרויות אך פורד מסרב. אחרי שהחבורה של סטאן מחסלים את חבריו של ביל הם הולכים לשחרר את כל האנשים שהפכו לאבן ומצליחים בזה, אבל ביל תופס אותם, הופך אותם לדגלים וכולא את סטאן, פורד, דיפר ומייבל. פורד מחליט לתת לביל להיכנס לו למוח ולקחת את הנוסחא שמנטרלת את חוק משיכת המוזרויות, אבל אז מתברר שסטאן ופורד החליפו בגדים ושביל נכנס למוח של סטאן. פורד מוחק לסטאן את כל הזכרונות ובכך גם מוחק את ביל. דיפר ומייבל, שלא מקבלים את זה שלסטאן נמחקו הזכרונות, מנסים להזכיר לו הכל וגם מצליחים. בסוף הם נפרדים מחבריהם וחוזרים לביתם בקליפורניה.
מייסון "דיפר" פיינס - אחיה התאום של מייבל, מתגורר בגרוויטי פולס במשך הקיץ. בן 13, דיפר מאופיין בסקרנות רבה, בפחדנות, בביישנות, באומץ ובחוכמה. בפרק הראשון דיפר מוצא יומן ביערות ועליו הספרה 3 בתוך כף יד בעלת שש אצבעות, ומגלה שביומן זה כתובים הסודות של גרוויטי פולס המתארים מגוון רחב של יצורים ומפלצות השוכנים בצללים, חפצי קסם ומגוון משפטי זימון רוחות זומבים וכו'...דיפר חוקר אותם באובססיביות וכמגלה שמחבר היומן הוא בעצם דוד שלו מגיב לזה בשמחה מוגזמת. מאוהב בוונדי אך לאט לאט זה יורד לו כשהיא מסבירה לו שזה לא יעבוד ביניהם בגלל הפרשי הגיל שלהם. חבר טוב מאוד של סוס. סמלו של דיפר בגלגל של ביל הוא עץ אשוח, מכיוון שזה מה שמצויר על הכובע שלו.
מייבל פיינס - אחותו התאומה של דיפר. מתגוררת בגרוויטי פולס במשך הקיץ. בת 13, מייבל מתוארת כילדה ילדותית ותמימה יחסית לגילה,אך לעיתים בגלל הילדותיות שלה היא מצליחה לגלות המון דברים מסקרנים אויבת מושבעת של פאסיפיקה (עד אמצע עונה 2), וחברה טובה של קנדי וגרנדה. בסוף עונה שתיים ביל כולא אותה ב״כלא הדמיון״ שבו כל האזרחים ילדותיים ותמימים כמוה, הקיץ לא נגמר וכל מה שרוצים-קורה שם. ולאחר משפט ארוך שכמעט מוביל לכליאתם של מייבל ודיפר שם לנצח מצליחה לצאת משם בעזרת דיפר ואז היא מבינה שהכל מזויף והופנטה על ידי ביל. סמלה של מייבל בגלגל של ביל הוא כוכב נופל, משום שבאחד הסוודרים הבולטים ביותר שלה (והסוודר היחיד שלבשה יותר מפעם אחת) ישנו סמל הכוכב נופל הידוע.
סטאנלי ("דוד סטאן") פיינס - דוד של מייבל ודיפר, מארח את דיפר ומייבל בבקתה שלו בגרוויטי פולס במהלך הקיץ. סטאן הוא איש מוזנח בעל קול צורמני אשר מרוויח כסף בעזרת מלכודת התיירים שלו שנקראת "בקתת המסתורין".סטאן הוא די קמצן, דבר שמסביר את היותו גונב מחנויות פעמים רבות ומבצע פשעים נוספים. במהלך הסדרה מתברר שסטאן מסתיר סודות רבים ממייבל ודיפר, והוא מתואר כדמות המורכבת בסדרה, אשר הסתיר את המצאתו של פורד אחיו - הפורטל. סטאן ופורד היו החברים הכי טובים בילדותם, כמו מייבל ודיפר. עד שסטאן גילה שפורד עומד להתקבל לקולג'. הם רבו וסטאן עזב את הבית. לבסוף נפגש עם אחיו פורד לאחר הרבה שנים, אך הם רבו שוב ופורד נשאב לתוך הפורטל שבנה, מאז סטאן מנסה להחזיר את אחיו תוך כדי לקיחת הזהות והשם שלו והפיכת ביתו ל"בקתת המסתורין". דיפר ומייבל כלל לא ידעו שיש לו אח תאום. בפרק האחרון נמחק לו הזיכרון בגלל שהתחזה לפורד כדי שביל יחשוב שזה הוא ואז יוכל להיכנס לראש שלו ולדעת איך להשתלט על כל העולם ולא רק גרוויטי פולס וכשנכנס לראשו של סטאן דיפר ומייבל מחקו לו את הזיכרון ואז ביל נמחק הזיכרון של סטאן חזר בכך שהגיע לבקתה ונזכר בדברים שם .סמלו של סטאן בגלגל של ביל הוא דג, כפי שמצויר על תרבושו הידוע.
סטאנפורד פילבריק ("דוד רבא פורד") פיינס -דוד של מייבל ודיפר, בעל אופי חרוץ ופיקח. המחבר של שלושת היומנים, יומניו היו סוג רישומי מחקר שתיארו את כל המוזרויות של גרוויטי פולס. כשהיה צעיר וחקר את גרוויטי פולס ביל רימה אותו כדי שיבנה פורטל למעבר בין ממדים ושיוכל להשתלט על היקום שלהם. אחד האויבים של ביל. נשאב לתוך הפורטל שבנה בגלל מריבה עם אחיו, ועבר בין יקומים במשך תקופה. במחצית העונה השנייה הדליק סטאנלי את הפורטל וגרם לשובו של אחיו אך הוא כעס עליו, מכיוון שפתיחת הפורטל גרמה שלביל יהיה דרך מעבר לעולם שלהם. לאחר האירוע פורד ודיפר התחברו ומצאו תחומי עניין משותפים (למשל המשחק האהוב עליהם "מבוכים, מבוכים ועוד מבוכים"), שניהם בעלי חוכמה וסקרנות לגבי המוזרויות וגרוויטי פולס. בעל מעבדה סודית מתחת לבקתה, בה חקר את גרוויטי פולס ואת המתרחש בה, כתב את שלושת היומנים. סמלו של פורד בגלגל של ביל הוא יד עם שש אצבעות, מכיוון שנולד עם 6 אצבעות בכל יד ומאז התחיל לחקור את המוזריות, שלפי מחקריו מרוכזים בגרוויטי פולס, ולכן הוא מגיע לשם לראשונה.
סוס אלסמירנו ראמירז - עובד בבקתה. כשסטאן רוצה לפרוש מניהול הבקתה כדי לצאת למסע עם אחיו התאום פורד אל האוקיינוס השקט לאחר שמשלימים, סוס הופך למנהל הבקתה ביחד עם מלודי. מתחיל לנהל את הבקתה במקום סטאנלי. גדול גוף. אדם ידידותי, ילדותי, מוצג כטיפש אך לעיתים אומר דברי חוכמה ופילוסופיה. נחמד וחברותי, ולעיתים מתנהג באופן משונה. הוא הופך במהירות לחבר טוב מאוד של דיפר ומייבל. סמלו של סוס בגלגל של ביל הוא סימן שאלה, משום שזהו הסימן שמופיע על חולצתו הקבועה, הסימן מופיע על חולצתו מפני שהיא שייכת ל"בקתת המסתורין" ובקתת המסתורין מתאפיינת בזה שהתיירים לא יודעים מה קורה שם, בגלל המסתורין.
וונדי קורדרוי - וונדי היא הקופאית בבקתת המסתורין, בת 15, המתוארת כנערה הכי מגניבה וקולית. דיפר מאוהב בה. חבריה הטובים הם טאמברי, רובי, לי, נייט ותומפסון. עוברת ללמוד בתיכון בסוף הסדרה. אביה הוא חוטב עצים המכונה "דן הגבר" (דן קורדרוי). סמלה של וונדי בגלגל של ביל הוא שקית של קרח משום שהיא קרת רוח ואדישה למרות שבפרק של אגודת העין העיוורת הודתה שהיא בכלל לא אדישה ושהיא לחוצה בכל דקה ביום.
רטט - החזיר של מייבל והחבר הכי טוב שלה. מייבל זכתה בו בקרנבל כאשר ניחשה את משקלו הנכון. באחד הפרקים מייבל ביקשה מסטאן לשמור על רטט, אך סטאן התעצבן עליו והשאיר אותו בחוץ, מה שגרם לחטיפתו בידי פטרודקטיל. בסוף הפרק סטאן הבין שרטט חשוב למייבל והציל אותו.
ביל צופן (סייפר) - האנטגוניסט הראשי של הסדרה. לא בטוח מה הוא אבל סביר להניח שהוא שד חלומות בצורת משולש צהוב עם עין אחת (מבוסס על האילומינטי) ויש לו כובע ועניבת פרפר. רוצה להשתלט על היקום עם חבריו הבין ממדיים ולהפוך אותו לכאוס. כדי להשיג את מטרותיו, ביל עושה עסקאות מפוקפקות, ובעל יכולת שכנוע רבה, העוזרת לו להתל ולרמות אנשים אחרים לטובתו.
גיפאני- דמות של נערה יפנית מהמשחק "אקדמיית הדייטים"- סימולטור דייטים שסוס קונה בעונה השנייה כדי ללמוד להתחיל עם בנות. בהתחלה נראית כנחמדה, אך כשסוס וגש את מלודי הופכת למטורפת, עוקבת אחרי סוס ומנסה לפגוע במלודי כדי שהוא יהיה רק שלה, אך לבסוף סוס מנצח אותה בכך שהוא זורק את הדיסק שלה לתנור. לפי הספר "יומן 3" היא עברה למשחק "לוחמי הקרב" והפכה לבת זוגו של ראמבל מק'סקרמיש. ישנן טענות שמוניקה מ Doki Doki Literature Club!, משחק וידאו מז'אנר אימה פסיכולוגיה במסווה של סימולטור דייטים, מבוססת עליה בצורה רופפת.
בלֵנדין בלנג'מין בלָנדין - מתקן סטיות בזמן, אשר דיפר ומייבל מוליכים אותו שולל וגורמים להסתבכותו עם תינוק הזמן. בלנדין מתחרה נגדם בזירת משחקי הזמן של הגלדיאטורים "גלובנאר" ובסופו של דבר מפסיד במשחק. לאחר שדיפר ומייבל ניצחו ניתנה להם הזכות לשלוט בגורלו (באישור תינוק הזמן ועל-פי החוקים של התחרות). הגורל שהם מעניקים לו הוא שיער יפה וחזרה לצוות "מתקני הסטיות בזמן" (בפיקוח תינוק הזמן) . ביל השתלט על גופו ועבד על מייבל כך שתעזור לו שתגרום לסוף העולם.
לולף - עובד בצוות מתקני הסטיות בזמן. אחד מהשוטרים שנשלחו לתפוס את בלנדין בפרק 9 של עונה 1, מפני שהוא לא פיקח על החריגות, ובפרק 8 של עונה 2, בגלל בריחתו מהכלא.
תינוק הזמן - שליט הזמן, תינוק ענק שבמצחו מצויר ציור של שעון חול. הושמד על ידי ביל (ראו למעלה). עם זאת, צוין בכתוביות הסיום של פרק 18 של עונה 2 שהוא מתחדש לאחר 1000 שנים.
פידלפורד האדרון ג'יי מק'גאקט "מק'גאקט הזקן "mc'guket - מכונאי זקן, משוגע ומזוקן. שותפו לשעבר של פורד והמקים של אגודת העין העיוורת, שמטרתה היא למחוק זיכרונות מטרידים ומוזרים מאנשים (בעיקר מסתורי העיר שבהם נתקלים מדי פעם האנשים) על מנת לגרום להם לחיות חיים שלווים ורגועים ללא פחד. מחק לעצמו את הזיכרון כל כך הרבה פעמים שמוחו התרוקן מכל הידע שהיה לו וכך הפך למשוגע. בסוף הסדרה קנה את אחוזת "צפון מערב" לאחר שמכר פטנטים מצליחים לממשלת ארצות הברית וקיבל עליהם מיליונים. סמלו של מק'גאקט הוא משקפיים בגלגל של ביל משום שהוא מלומד.
רובי סטייסי ולנטינו - מכונה גם "רובי וי". בחור אלים, אדיש ושטחי. חבר לשעבר של ונדי. הוריו שמחים כל הזמן ביחס לעובדה שהם מנהלי לוויות. סמלו של רובי בגלגל של ביל הוא לב שרוט בדומה לציור שעל הז'קט השחור הקבוע שלו.
פאסיפיקה אליס צפון מערב - האויבת לשעבר של מייבל. משפחתה היא אוסף של נוכלים ושקרנים שיעשו הכל להשיג את מטרתם - כבוד וכסף. היא מוצגת כילדה מקובלת, אנוכית ושחצנית. בסוף היא נהיית חברה של מייבל ודיפר. סמלה בגלגל של ביל הוא לאמה מכיוון שלבשה את הסוודר של מייבל מאחד משלושת פרקי סיום העונה השנייה.
קנדי צ'ו - חברה טובה של מייבל ושל גרנדה. קנדי היא רזה, נמוכה וממושקפת ממוצא סיני. היא בכיתה ו'. בקיץ-ווין (חג שהומצא על ידי תושבי גרוויטי פולס בסגנון האלווין רק בקיץ) התחפשה לסוכרייה. בטיול הרס- האטרקציות של דוד סטאן, עונה 2 פרק 16, התאהבה קנדי בדיפר.
גרנדה - חברה טובה של מייבל ושל קנדי. למרות היותה ילדה שמנמנה (דבר המעניק לה מראה מגושם) היא גדולה וחזקה מאוד עם קול עמוק וגברי.
שריף בלאבס - השריף של גרוויטי פולס. בלאבס הוא אדם נמוך, כהה-עור וכבד משקל. לא מאמין בדיפר ונוטה לזלזל בו. ההפך מסגן דורלאנד (ראו למטה). נחשף ששריף בלאבס יוצא עם סגן דורלאנד.
סגן דורלאנד - שותפו רף השכל של שריף בלאבס, במראהו, סגן דורלאנד הפוך משריף באבלס (ראו למעלה). נחשף שסגן דורלאנד יוצא עם שריף בלאבס.
פרסטון צפון מערב - אביה של פאסיפיקה. קשוח. עשיר, חסר סבלנות ושונא אזרחים פשוטים. לאחר שנשבע אמונים לביל והשקיע את החסכונות באיגרות חוב מוזרות, נאלץ למכור את האחוזה כדי לפרנס את משפחתו.
טובי הנחוש - כתב כושל בעיתון גרוויטי פולס. היה חלק מאגודת העין העיוורת, מאוהב בשנדרה חימדז (ראו למטה) ועבד בשביל גידעון פיצקי (ראו למעלה) באחד מפרקי הסדרה ובספר "גרוויטי פולס - כוחות נסתרים".
שנדרה חימנז - כתבת ב"חדשות גרוויטי פולס". לעומת טובי הנחוש, היא מקצועית ומפורסמת יותר.
טיילר אופנוענחמוד (קיוטבייקר) - אזרח מן השורה, תמיד מעודד אנשים, ראש העיר של גרוויטי פולס מפרק 14 עונה 2.
סוזן "עין עצלה" - בעלים של מסעדה צנועה בגרוויטי פולס. במהלך הסדרה סטאן מתאהב בה. אחת העיניים שלה לא מתפקדת בגלל מכונה שפורד המציא וסטן הציג בבית התעלומות (בקתת המסתורין) .
דן קורדרוי "דן הגבר" - בריון שרירי ואביה של וונדי. חוטב עצים עצבני ומסתובב עם גרזן בידו.
מלודי - יצאה עם סוס לדייט ונהייתה בת זוגו. עזבה אותו במהלך הסדרה לפורטלנד, אך חזרה בפרק הסיום שלה כדי לנהל עם סוס את "בקתת המסתורין".
איוון ״איוון האיום״ וקסלר - המנהל של אגודת העין העיוורת, על ראשו ישנם איורים מפורטים של חלקי המוח ומה תפקידם. לאחר שדיפר מחק את זיכרונו, מייבל שינתה את שמו לטוט-טוט מקבאמבל סנאזל וסיפרה לו שהוא נגן קאנטרי נודד.
מבקר הטלוויזיה של היומון לוס אנג'לס טיימס, רוברט לויד, ביקר את הסדרה באופן בינוני. מבקר הטלוויזיה של "ניו יורק דיילי ניוז", דוד הינקלי, ערך סקירה על הסדרה ועל חלק מדמויותיה ונתן לסדרה שבחים רבים. מאט בלום, מבקר הטלוויזיה של מגזין "Wired", השווה את הסדרה ל"פיניאס ופרב" ול"רגולר שואו" וציין כי היא נמצאת מעליהם ברמת ההומור שלה וכתב "חכם, מוזר ונוגע בלב איפה שהוא".
בבריטניה ובאירלנד הסדרה שודרה לראשונה ב-20 ביולי 2012 כהצצה ולראשונה באופן רשמי ב-7 בספטמבר 2012. באוסטרליה ובניו זילנד הסדרה שודרה לראשונה ב-17 באוגוסט 2012 בהצצה ובאופן רשמי ב-24 בספטמבר 2012. בברזיל, ההצצה הראשונה לסדרה הייתה ב-29 בספטמבר 2012 ושידור הסדרה המקורי החל מה-6 באוקטובר 2012. בדרום אפריקה החלה הסדרה ב-19 באוקטובר 2012. בדרום-מזרח אסיה, בסינגפור, במלזיה ובפיליפינים החלה הסדרה ב-27 באוקטובר 2012. בישראל שודרה הסדרה לראשונה ב-1 בנובמבר 2012. ביפן שודרה הסדרה לראשונה ב-10 באפריל 2013 כחגיגות השנה היפנית החדשה. בהודו הסדרה שודרה לראשונה ב-16 בספטמבר 2013. בקנדה, הסדרה שודרה בערוץ המשפחה קנדה החל מה-15 ביוני 2012 כהצצה ובאופן רשמי ב-6 ביולי 2012, והחל מפתיחת ערוץ דיסני קנדה ב-1 בספטמבר 2015 ולאחר מכן עברה לערוץ דיסני XD קנדה החל מפתיחתו ב-1 בדצמבר 2015, שידורי הסדרה הסתיימו בערוץ המשפחה קנדה בינואר 2016.
באוסטרליה הסדרה משודרת בערוץ 7Two. באירלנד הסדרה משודרת גם ב-RTÉ Two. בצ'ילה הסדרה משודרת בערוץ 13. בניו זילנד הסדרה משודרת גם ב-TV2. בבריטניה גם ב-CITV.
סודות גרוויטי פולס היא סדרה בערוץ דיסני XD ובה שישה פרקים קצרים בהם מתגלים סודות הסדרה, כמו כן אלכס הירש הוציא פרק מיוחד ובו הוא חושף רעיונות וסודות, שאת חלקם היה ניתן רק לנחש לולא פרק זה.
^ "Gravity Falls – Season 1 Reviews, Ratings, Credits, and More". Metacritic. 29 ביוני 2012. בדיקה אחרונה ב-11 באוקטובר 2012.
^ Lloyd, Robert (11 ביוני 2012). "Review: Bouncy, weightless fun with 'Gravity Falls'". Los Angeles Times. בדיקה אחרונה ב-8 ביולי 2012.
^ Hinckley, David (29 ביוני 2012). "New animated Disney series 'Gravity Falls' rises to an endearing level of tween cool". New York Daily News. בדיקה אחרונה ב-8 ביולי 2012.
^ Blum, Matt (28 ביוני 2012). "Gravity Falls Rises to the Level of Disney Channel’s Best". Wired Magazine. אורכב מ-המקור ב-February 9, 2013. בדיקה אחרונה ב-8 ביולי 2012.
^ Beck, Jerry (3 בדצמבר 2012). "Annie Award Nominations 2012". Cartoon Brew. בדיקה אחרונה ב-5 בדצמבר 2013.
^ Beck, Jerry (2 בפברואר 2013). "Annie Award Winners". Cartoon Brew. בדיקה אחרונה ב-5 בדצמבר 2013.
^ Lewis, Casey. "Teen Choice Awards Nominations Announced! Who Made The Cut This Year?". Teen Vogue. בדיקה אחרונה ב-5 בדצמבר 2013.
^ 1 2 3 Amidi, Amid (2 בדצמבר 2013). "Complete List of 2013 Annie Award Nominations". Cartoon Brew. בדיקה אחרונה ב-5 בדצמבר 2013.
אוחזר מתוך "https://he.wikipedia.org/w/index.php?title=גרוויטי_פולס&oldid=27640680"